बिहार में मीडिया का सामाजिक व जातीय चरित्र बदला है। कभी अखबारों के शीर्ष पदों पर ब्राह्मणों और भूमिहारों का आधिपत्य था। लेकिन अब राजपूत निर्णायक भूमिका में आ गये हैं। हिन्दुस्तान और भास्कर के दो शीर्ष पदों पर राजपूत जाति के लोग विराजमान हैं, तो जागरण के एक शीर्ष पद को छोड़कर अन्य शीर्ष पदों पर राजपूत पत्रकार ही मौजूद हैं। प्रभात खबर को राजपूतों का अखबार ही माना जाता है। हालांकि प्रभात खबर में ब्राह्मणों का आधिपत्य बढ़ने लगा है। दूसरे शब्दों में मीडिया बाजार में भामासाह (सभी अखबारों के मालिक बनिया हैं) की लड़ाई अब राणा प्रताप (अखबारों के शीर्ष पदों पर बैठे राजपूत) लड़ेंगे।